**Operačný program Integrovaná infraštruktúra 2014 - 2020**

**ZÁMER NÁRODNÉHO PROJEKTU  
(neinvestičný projekt)**

|  |  |  |
| --- | --- | --- |
| Názov projektu: | | **Vybudovanie terminálu LNG vo verejnom prístave Bratislava – predprojektová príprava** |
| Zdôvodnenie realizácie projektu ako národného projektu a vylúčenia výberu projektu prostredníctvom výzvy: | | Vzhľadom na charakter projektu a vopred určeného prijímateľa projektu sa na projekt nebude vyhlasovať výzva, ktorej aplikácia je z dôvodu nesúťažného charakteru národných projektov irelevantná. RO OPII na predloženie národného projektu vyzve budúceho žiadateľa písomne prostredníctvom vyzvania alebo zverejnením vyzvania na svojom webovom sídle. Prínosy realizačného projektu budú mať verejný charakter a budú slúžiť širokej verejnosti. |
| Prijímateľ národného projektu a dôvod jeho určenia: | | Prijímateľom národného projektu sú Verejné prístavy, a.s. (VP), ktoré sú ako prijímateľ určené priamo v Operačnom programe Integrovaná infraštruktúra 2014 – 2020. Zakladateľom spoločnosti a jediným akcionárom je štát, v ktorého mene koná MDVRR SR. Spoločnosť VP boli zriadené zákonom č. 500/2007 Z. z., ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov. Spoločnosť bola okrem iného založená za účelom zabezpečenia prípravy a realizácie výstavby verejných prístavov vrátane spracovania krátkodobých a dlhodobých koncepcií ich rozvoja, ako aj zabezpečenia prevádzky, evidencie, údržby a opravy objektov a zariadení v územných obvodoch verejných prístavov. |
| Príslušnosť národného projektu k relevantnej časti OP | Prioritná os: | Prioritná os 4 – Infraštruktúra vodnej dopravy (TEN-T CORE) |
| Investičná priorita: | 7i) – Podpora multimodálneho jednotného európskeho dopravného priestoru pomocou investícií do TEN – T. |
| Špecifický cieľ: | 4.1 – Zlepšenie kvality služieb poskytovaných vo verejnom prístave v Bratislave |
| Aktivita: | D. Predinvestičná a projektová príprava |
| Stručný opis projektu: | | Predmetom projektu je zabezpečenie spracovania štúdie realizovateľnosti projektu - Vybudovanie terminálu LNG vo verejnom prístave Bratislava, a to vrátane:   * Technickej štúdie * CBA * Bezpečnostnej dokumentácie k vybranej technológii * zámeru EIA a zabezpečenia procesu hodnotenia dopadov na životné prostredie.   Štúdia realizovateľnosti má za cieľ identifikovať technológie na výrobu a distribúciu LNG, a porovnať ich z pohľadu, environmentálneho, ekonomického a bezpečnostného s odporúčaním tej technológie, ktorá je vzhľadom na špecifiká verejného prístavu Bratislava najvhodnejšia.  Projekt je súčasťou predprojektovej prípravy k realizácii komplexného zámeru – Vybudovanie terminálu LNG vo verejnom prístave Bratislava.  Terminál LNG je plánovaný v nadväznosti na širšie vzťahy distribučného reťazca, kde dodávateľ zemného plynu prostredníctvom potrubia zabezpečí dodanie do terminálu v prístave Bratislava, ktorý bude následne spracovaný a distribuovaný vodnou cestou ku konečnému užívateľovi – ostatné prístavy na Dunaji, a pod. Nakoľko je LNG nielen obchodovanou komoditou, ale aj palivom predpokladá sa využitie terminálu LNG aj ako čerpacej stanice LNG.  Realizácia projektu prispeje k ekologizácii verejného prístavu Bratislava v súlade s požiadavkami pre zavádzanie alternatívnych palív vo verejných prístavoch v rámci krajín EU.  Cieľom projektu je nielen prispieť k modernizácii služieb vo verejnom prístave Bratislava, ale taktiež formou podpory zavádzania infraštruktúry pre alternatívne palivá prispieť k znižovaniu negatívnych vplyvov na životné prostredie. |
| Rámcový popis aktivít, ktoré budú v rámci národného projektu realizované: | | Spracovanie štúdie realizovateľnosti vrátane technickej štúdie, CBA, EIA a bezpečnostnej dokumentácie |
| Predpokladaný termín začiatku a ukončenia realizácie (mesiac/rok): | | 12/2016 – 06/2018 |
| Indikatívna výška finančných prostriedkov určených na realizáciu národného projektu[[1]](#footnote-1)  (v EUR bez DPH) | Predpokladané celkové náklady: | 650 000 € |
| Predpokladaná výška oprávnených nákladov  (fondy EÚ + ŠR + VZ): | 650 000 € |
| Zdroj údajov[[2]](#footnote-2): | Odborný odhad |
| Poznámka[[3]](#footnote-3): | |  |
| **Identifikácia prijímateľa** | | |
| Obchodné meno/názov: | | Verejné prístavy, a.s. |
| Sídlo: | | Prístavná 10, 821 09 Bratislava |
| IČO: | | 36 856 541 |
| DIČ: | | 2022534008 |
| Platiteľ DPH (áno/nie): | | áno |
| IČ DPH: | | SK2022534008 |
| Právna forma: | | akciová spoločnosť |
| Štatutárny orgán:  (titul, meno, priezvisko, funkcia) | | Ing. Gabriel Szekeres (predseda predstavenstva, generálny riaditeľ)  Ing. Bruno Patúš (člen predstavenstva, riaditeľ ekonomického úseku)  Mária Medveďová (členka predstavenstva, riaditeľka investičného úseku) |

|  |  |
| --- | --- |
| **Komunikácia vo veci projektového zámeru národného projektu** | |
| Organizačná zložka prijímateľa zodpovedná za realizáciu projektu: | Oddelenie rozvoja a riadenia projektov |
| Kontaktná osoba:  (titul, meno, priezvisko, funkcia): | Mgr . Tatiana Masárová, Vedúca oddelenia rozvoja a riadenia projektov |
| E-mail: | tatiana.masarova@vpas.sk |
| Telefón: | +421 2 206 205 37 |
| Adresa na doručovanie písomností: | Prístavná 10, 821 09 Bratislava |

Vysvetlivky skratiek a definície:

Neinvestičný projekt – štúdia realizovateľnosti, predprojektová a projektová príprava

Fondy EÚ – prostriedky Kohézneho fondu alebo Európskeho fondu regionálneho rozvoja

ŠR – prostriedky štátneho rozpočtu

VZ – vlastné zdroje prijímateľa

1. Uvádza sa indikatívna výška finančných prostriedkov, ktorá vychádza z najvyššieho stupňa projektovej dokumentácie, ktorý je v čase vypracovania projektového zámeru k dispozícii. Pri projektoch zameraných na nákup mobilných prostriedkov pre železničnú verejnú osobnú dopravu a mestskú hromadnú dopravu sa vychádza z prieskumu trhu v nadväznosti na technickú špecifikáciu mobilných prostriedkov. V prípade projektov, pri ktorých už bolo ukončené verejné obstarávanie (napr. projekty, pri ktorých sa bude uplatňovať opcia, fázované projekty, atď.) sa uvedie cena vygenerovaná verejným obstarávaním. [↑](#footnote-ref-1)
2. Uvádza sa príslušný stupeň projektovej dokumentácie, z ktorého vychádza indikatívna výška finančných prostriedkov (napr. dokumentácia pre stavebný zámer, dokumentácia pre územné rozhodnutie, dokumentácia pre stavebné povolenie, dokumentácia pre realizáciu stavby a pod.). V prípade, že indikatívna výška finančných prostriedkov vychádza z prieskumu trhu alebo verejného obstarávania, uvedie sa táto skutočnosť. V prípade, že projektová dokumentácia nie je vypracovaná, nebol vykonaný prieskum trhu, ani realizované verejné obstarávanie, uvedie sa informácia, že indikatívna výška finančných prostriedkov vychádza zo štúdie realizovateľnosti. V prípade, že nie je vypracovaná ani štúdia realizovateľnosti, uvedie sa táto skutočnosť a indikatívna výška finančných prostriedkov sa neuvádza. [↑](#footnote-ref-2)
3. V prípade potreby prijímateľ uvedie ďalšie informácie týkajúce sa projektového zámeru. [↑](#footnote-ref-3)